Eurovision Song Contest 1977

250px 22. Eurovision Song ContestDatum7. Mee 1977StadLondon (Groussbritannien)Gebai Wembley Conference CentreGewënner Marie Myriam (Frankräich)Zuel vu Länner18Nei Participatiounen KengModeratiounAngela RipponInterval Act Mr. Acker Bilk and his Paramount Jazz MenOfstëmmungsreegelAn all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn.

Den 22. Eurovision Song Contest war de 7. Mee 1977 a Groussbritannien. Organiséiert gouf d'Eurovisioun dat Joer am Wembley Conference Centre zu London. Presantatrice war d'Angela Rippon.

Am Ganzen hunn 18 Länner matgemaach, Jugoslawien, Malta an d'Tierkei waren net dobäi. Tunesien wollt och matmaachen, huet sech awer kuerzfristeg nees zeréckgezunn well Israel dobäi war.

Ursprénglech sollt de Grand Prix schonn den 2. Abrëll sinn, mä duerch e Streik vun de Kameramänner an Techniker ass en ëm 5 Woche verluecht ginn.

Verschidde Sänger ware scho virdru mol eng Kéier dobäi, d'Grupp The Swarbriggs fir Irland 1975, d'Michèle Torr fir Lëtzebuerg 1966, d'Ilanit fir Israel 1973, d'Patricia Maessen, d'Bianca Maessen an d'Stella Maessen (allen dräi Dream Express) fir Holland 1970 deemools als Hearts of Soul, d'Beatrix Neudlinger an de Günter Grosslercher (Schmetterlinge) fir Éisträich 1972 deemools als The Milestones, de Fernando Tordo (Os Amigos) fir Portugal 1973 an de Paulo de Carvalho (Os Amigos) fir Portugal 1974.

Et war och nees decidéiert ginn, dat all Interpret nëmmen a senger offizieller Sprooch däerft sangen, allerdéngs ass fir Däitschland an d'Belsch eng Ausnam gemaach ginn, well hiert Lidd scho selektionéiert war éier d'Reegel geännert gi war.

D'Reegel fir d'Ofstëmmung ass d'selwecht bliwwe wéi dat Joer virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op London matgedeelt ginn.

Déi éischt Plaz krut d'Vertriederin vu Frankräich, d'Marie Myriam, mat 15 Punkte Virsprong virum Lynsey de Paul a Mike Moran (Groussbritannien). Déi drëtt Plaz krut d'Grupp The Swarbriggs Plus Two, déi fir Irland ugetruede war.

Fir Frankräich war et déi fënneft Kéier datt et de Grand Prix gewonnen hat.

 Klassement 
 Plaz  Land  Interpret  Titel  Punkten 1.  Frankräich  Marie Myriam  L'oiseau et l'enfant  136 2.  Groussbritannien  Lynsey de Paul & Mike Moran  Rock Bottom  121 3.  Irland  The Swarbriggs Plus Two  It's Nice to Be in Love again  119 4.  Monaco  Michèle Torr  Une petite française  96 5.  Griicheland  Pascalis, Marianna, Robert a Bessy  Mathema Solfege  92 6.  Schwäiz  Pepe Lienhard Band  Swiss Lady  71 7.  Belsch  Dream Express  A Million in One, Two, Three  69 8.  Däitschland  Silver Convention  Telegram  55 9.  Spuenien  Micky  Enseñame a cantar  52 10.  Finnland  Monica Aspelund  Lapponia  50 11.  Israel  Ilanit  Ahava hi shir lishnayim  49 12.  Holland  Heddy Lester  De mallemolen  35 13.  Italien  Mia Martini  Libera  32 14.  Portugal  Os Amigos  Portugal no coração  19 15.  Norwegen  Anita Skorgan  Casanova  18 16.  Lëtzebuerg  Anne-Marie B.  Frère Jacques  17 17.  Éisträich  Schmetterlinge  Boom Boom Boomerang  11 18.  Schweden  Forbes  Beatles  2

 Um Spaweck 
 Eurovision.tv
 Eurovision.de
 diggiloo.net

 Den Haag (Holland) 100px Paräis (Frankräich) ESC 1976 Eurovision Song Contest ESC 1978

1977
Kategorie:Musek 1977